CELEX: 62019TN0848
Language: hu
Date: 2020-06-04 00:00:00
Title: T-848/19. sz. ügy: 2020. június 4-én benyújtott kereset – HS kontra Bizottság

17.8.2020   
            
            
               HU
            
            
               Az Európai Unió Hivatalos Lapja
            
            
               C 271/39
            
         
      2020. június 4-én benyújtott kereset – HS kontra Bizottság
      (T-848/19. sz. ügy)
      (2020/C 271/50)
      Az eljárás nyelve: angol
      
         Felek
      
      
         Felperes: HS (képviselők: L. Levi és A. Champetier ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a felperest a próbaideje lejártakor elbocsátó 2019. március 12-i határozatot;
               
            
                  —
               
               
                  amennyiben szükséges, semmisítse meg a felperes panaszát elutasító 2019. október 10-i, határozatot;
               
            
                  —
               
               
                  kötelezze az alperest méltányosan 15 000 euróra becsülhető összeg megfizetésére a felperes által elszenvedett nem vagyoni kár megtérítéseként;
               
            
                  —
               
               
                  az alperest kötelezze a költségek megfizetésére.
               
            
         Jogalapok és fontosabb érvek
      
      Keresete alátámasztása érdekében a felperes a következő jogalapokra hivatkozik.
      
                  1.
               
               
                  Az első jogalap a fogyatékosságon alapuló hátrányos megkülönböztetés tilalma elvének, az észszerű intézkedés meghozatalára vonatkozó kötelezettségnek, a Charta 21. cikkének, a fogyatékossággal élő személyek jogairól szóló ENSZ-egyezménynek, a személyzeti szabályzat 1d. cikkének és a gondoskodási kötelezettségnek a megsértésén alapul.
               
            
                  2.
               
               
                  A második jogalap a személyzeti szabályzat 34. cikkének megsértésén alapul: a próbaidő megfelelő körülményeinek megsértésén, az iránymutatás hiányán, az célkitűzések hiányán és bizonytalanságán, a meghallgatáshoz való jog megsértésén és nyilvánvaló mérlegelési hibákon.
               
            
                  3.
               
               
                  A kártérítés iránti kérelemmel kapcsolatban a felperes az alperes által elkövetett kötelezettségszegésre, az elszenvedett kárra, valamint a kötelezettségszegés és a kár közötti okozati összefüggésre hivatkozik.